cyanic-selkie/wikianc huggingface dataset:
পারমাণবিক ব্যাটারি
গামাভোল্টাইক রূপান্তর
পেরোভস্কাইট সোলার সেলগুলিতে এক ধরনের গামাভোল্টাইক প্রভাব দেখা গিয়েছে। আরেকটি ডিজাইনে গামা-কণার বিক্ষেপণ প্রত্যক্ষ হয়েছে, এই বিক্ষেপণ ততক্ষণ পর্যন্তই হয় যতক্ষণ না পর্যন্ত এর শক্তি যথেষ্ট পরিমাণে হ্রাস পেয়ে প্রচলিত ফটোভোল্টাইক সেল্গুলির শোষণের উপযুক্ত হয়। হীরক এবং শটকি ডায়োড ব্যবহার করে গামাভোল্টাইক ডিভাইসের ডিজাইন করা নিয়েও অনেক অনুসন্ধান করা হচ্ছে।
রেডিওফটোভোল্টাইক (অপটোইলেক্ট্রিক) রূপান্তর
একটি রেডিওফটোভোল্টাইক</i> (আরপিভি) ডিভাইসে পরোক্ষভাবে শক্তির রূপান্তর ঘটেঃ প্রথমে একটি রেডিওলুমিনাসেন্ট পদার্থ(একটি সিন্টিলেটর বা ফসফর) ব্যবহার করে নির্গত কণিকাসমূহকে আলোতে রূপান্তর করা হয়, পরবর্তীতে একটি ফটোভোল্টাইক সেল ব্যবহার করে আলোকশক্তিকে বিদ্যুতে রূপান্তর করা হয়। কণিকার ধরনের উপর ভিত্তি করে শক্তি রূপান্তরের ধরনকে আরো যথাযথভাবে আলফাফটোভোল্টাইক (এপিভি বা আলফা-পিভি), বিটাফটোভোল্টাইক (বিপিভি বা বিটা-পিভি) কিংবা গামাফটোভোল্টাইক (জিপিভি বা গামা-পিভি) হিসেবে সুনির্দিষ্টকরণ সম্ভব।
পেসমেকার
মেডট্রনিক এবং অ্যালকাটেল, নিউমেক এনইউ -৫ নামের একটি প্লুটোনিয়াম চালিত পেসমেকার তৈরী করেছিল, যা প্লুটোনিয়াম-২৩৮ এর ২.৫ সিআই স্লাগ দ্বারা শক্তিপ্রাপ্ত হত। ১৯৭০ সালে সর্বপ্রথম পেসমেকারটি মানব রোগীর শরীরে স্থাপন করা হয়। ১৯৭০ এর দশকে যেসব ১৩৯ নিউমেক এনইউ-৫ নিউক্লিয়ার পেসমেকার মানব শরীরে স্থাপন করা হয়েছিল, সেগুলো আর কখনোই প্রতিস্থাপনের প্রয়োজন পড়বে না, নন-নিউক্লিয়ার পেসমেকারগুলোর তুলনায় এটা একটা সুবিধা, কারণ নন-নিউক্লিয়ার পেসমেকারগুলোর ক্ষেত্রে প্রতি ৫ থেকে ১০ বছর পরপর প্রতিস্থাপন করা আবশ্যক। প্লুটোনিয়াম ব্যাটারিগুলো, প্লুটোনিয়ামের অর্ধায়ু ৮৮ বছরের চেয়েও বেশি সময় ধরে সার্কিটকে সক্রিয় রাখার মত পর্যাপ্ত শক্তি তৈরী করবে বলে আশা করা হচ্ছে।
ব্যবহৃত রেডিওআইসোটোপসমূহ
পারমাণবিক ব্যাটারিগুলি রেডিওআইসোটোপ ব্যবহার করে যা স্বল্প-শক্তি সম্পন্ন বিটা কণা অথবা মাঝেমধ্যে পরিবর্তনশীল শক্তিসম্পন্ন আলফা কণা সৃষ্টি করে। উচ্চ ভেদনক্ষমতা সম্পন্ন ব্রেমস্‌ট্রেলাং রেডিয়েশনের (এটির জন্য ভারী শিল্ডিং/প্রতিরোধক প্রয়োজন) উৎপাদন রোধ করতে স্বল্প-শক্তি সম্পন্ন বিটা কণা প্রয়োজন হয়। এক্ষেত্রে ট্রিটিয়াম, নিকেল-৬৩, প্রমিথিয়াম -১৪৭, এবং টেকনিশিয়াম-৯৯ নিয়ে পরীক্ষা করা হয়েছে। প্লুটোনিয়াম-২৩৮, কিউরিয়াম-২৪২, কিউরিয়াম-২৪৪ এবং স্ট্রনশিয়াম-৯০ ব্যবহার করা হয়েছে।
মাইক্রো-ব্যাটারি
ম্যাডিসনের উইস্‌কনসিন বিশ্ববিদ্যালয়ের পারমাণবিক প্রকৌশলীরা পোলোনিয়াম বা কিউরিয়াম জাতীয় পদার্থের তেজস্ক্রিয় নিউক্লিয়াসকে কাজে লাগিয়ে বৈদ্যুতিক শক্তি সৃষ্টি করতে সক্ষম খুবই ক্ষুদ্রাকার ব্যাটারি উৎপাদনের সম্ভাবনাসমূহ নিয়ে অনুসন্ধান করেছেন। একটি সমন্বিত, স্ব-চালিত অ্যাপ্লিকেশনের উদাহরণস্বরূপ, গবেষকরা একটি স্পন্দনশীল ক্যান্টিলিভার বিম তৈরী করেছে যেটি পুনরায় জ্বালানী প্রয়োগের কোনো রকম প্রয়োজন ছাড়াই অতিদীর্ঘ পর্যায়কাল সম্পন্ন ধারাবাহিক, পর্যায়বৃত্ত স্পন্দনগতিতে গতিশীল থাকতে সক্ষম। এই ক্যান্টিলিভার নিয়ে চলমান কাজসমূহ থেকে দেখা যায় যে, ক্যান্টিলিভারটি রেডিও-ফ্রিকোয়েন্সি প্রেরণ করতে সক্ষম যার ফলে এমইএমএস (মাইক্রোইলেক্ট্রোমেকানিকাল সিস্টেম) ডিভাইসগুলো একে অপরের সাথে তারবিহীন সংযোগ স্থাপনের মাধ্যমে যোগাযোগ করতে পারে।
এই মাইক্রো-ব্যাটারিগুলি খুবই হালকা হয়ে থাকে এবং এমইএমএস ডিভাইসগুলিতে ব্যবহারের জন্য ও ন্যানোডিভাইসগুলিতে প্রয়োজনীয় শক্তির জন্য এই মাইক্রো-ব্যাটারিগুলি পর্যাপ্ত পরিমাণে শক্তি সরবরাহ করে।
বিকিরিত শক্তি, বৈদ্যুতিক শক্তিতে রূপান্তরিত হয় এবং এই বৈদ্যুতিক শক্তি ডিভাইসের যে জায়গায় প্রসেসর ও শক্তি সরবরাহকারী মাইক্রো-ব্যাটারি থাকে ততটুকু জায়গার মধ্যেই সীমাবদ্ধ থাকে।
তেস্তোরের বড় মসজিদ
টেস্টোর বড় মসজিদ (الجامع الكبير بتستور) তিউনিসিয়ার বেজা গভর্নরটের টেস্টোর শহরে অবস্থিত একটি মসজিদ। মসজিদটি তিউনিসিয়ার রাজধানী তিউনিস থেকে ৭৬ কিলোমিটার দূরে পুরাতন শহরের কেন্দ্রস্থলে অবস্থিত।
স্থাপত্য
মসজিদটি আন্দালুসিয়ান স্থাপত্যের আদলে নির্মাণ করা হয়েছে। বিশেষ করে মিনারটি আন্দালুসিয়ান শিলালিপি এবং স্থাপত্যের বৈশিষ্ট্যে গঠিত।
ভবন
মিনারটির উচ্চতা ২৩ মিটার এবং এটি অষ্টভুজ আকৃতিতে তৈরি করা হয়েছে। মিনারটির সম্মুখভাগটি ছোট ছোট দ্বিমুখী কাঁচের জানালা বিশিষ্ট  শিলালিপি এবং শীর্ষে একটি যান্ত্রিক ঘড়ি দিয়ে শোভিত করা হয়েছে। মিনারটি দক্ষিণ স্পেনের আর্গোনিজ বেল টাওয়ারগুলির অনুরূপে গঠিত। মসজিদের মাঝখানে একটি অযুখানা আছে। নামাজ ঘরে ১০০০ জন মুসল্লি একসাথে নামাজ আদায় করতে পারে। মসজিদটি নির্মাণে রঙিন চীনামাটির পাশাপাশি চুনাপাথর, স্প্যানিশ বালি এবং মার্বেল ব্যবহার করা হয়েছে। মিহরাব নির্মাণে টালি ব্যবহার করা হয়েছে। ১৬৩১ সালে মুহাম্মদ তিগেরিনুের পৃষ্ঠপোষকতায় মসজিদটি তৈরি করেছেন। ১৬০৯ সালে আন্দালুসীয় বংশোদ্ভূত অভিবাসী মুহাম্মদ তিগেরিনু টেস্টোর শহরে স্থায়ী হন।
বাদশাহী আংটি (চলচ্চিত্র)
বাদশাহী আংটি প্রখ্যাত পরিচালক সন্দীপ রায় পরিচালিত জনপ্রিয় ফেলুদা সিরিজের একটি চলচ্চিত্র। সুবিখ্যাত সাহিত্যিক ও পরিচালক সত্যজিৎ রায়ের একই নামের কাহিনীর উপর ভিত্তি করে চলচ্চিত্রটি নির্মিত হয়েছে।
এতে প্রথমবারের মত ফেলুদা চরিত্রে অভিনয় করছেন আবীর চট্টোপাধ্যায়। দীর্ঘদিন ধরে জনপ্রিয় অভিনেতা সব্যসাচী চক্রবর্তী এই চরিত্রে অভিনয় করছিলেন এবং তিনিই আবীরের কথা বলেন। পরিচালক সন্দীপ রায়ও এই নতুন ফেলুদার প্রশংসা করেন। প্রথম কোন ফেলুদা চলচ্চিত্রে লালমোহনবাবু চরিত্রটি থাকছে না।
কাহিনী
তিনশো বছরের বেশি পুরনো, আওরঙ্গজেবে র আংটি চুরি নিয়েই এই চলচ্চিত্রের কাহিনী এগিয়ে গেছে। এই কাহিনীর স্থান উত্তরপ্রদেশের লক্ষ্ণৌ। বাদশাহী আংটি উপন্যাসের উপর ভিত্তি করে এই চলচ্চিত্রটি নির্মিত হলেও বর্তমান প্রেক্ষাপটের কারণেই কিছু পরিবর্তন আনা হয়েছে। উপন্যাসে এক স্থানে প্রাইভেট চিড়িয়াখানার কথা বলা আছে, সেন্সরের কারণে সেখানে পরিবর্তন আনা হয়েছে।
দৃশ্যায়ণ
কাহিনীর প্রয়োজনেই লখনউ ও হরিদ্বার এ দৃশ্যায়ণ করা হয়েছে। ৭০ জনের ইউনিট দৃশ্যায়ণ করেছে লখনউয়ে।
কাহিনীর দৃশ্যায়ণের জন্য পাইথনের সাথেও কাজ করতে হয়। এই পর্যায়ের কাজ হয়েছে দাসানির ২ নং স্টুডিওতে। বাকি কাজ করা হয়েছে কলকাতা রেলস্টেশন, শহরের রাস্তায় এবং পার্পল স্টুডিওতে।
টেলিভিশনে সম্প্রচার
২২শে মার্চ, ২০১৫ সালে স্টার জলসায় এই চলচ্চিত্রটি প্রথমবারের মত সম্প্রচার করা হয়।
রিভিউ
দ্য টাইমস অব ইন্ডিয়া বাদশাহী আংটিকে দিয়ে এর নির্মাণ, অভিনয়ের উচ্চকিত প্রশংসা করে এবং শৈশবকে ফিরিয়ে আনার কথাও বলে।  এই সময় চলচ্চিত্রটিকে  র‍্যাংকিং দেয় এবং চিত্রনাট্যের বিভিন্ন দিক ও "ফেলুদা-রূপী" আবীর চট্টোপাধ্যায়ের নানাদিকের অভিনয়ের প্রশংসা করে। আজকালও আবীরের অভিনয়ের, কাহিনীর ধরে রাখার ক্ষমতা ও নির্মাণের প্রশংসা করে। এছাড়াও বলে, এই চলচ্চিত্রে গল্পের ধাঁচটাকে বজায় রাখা হয়েছে। তবে সর্বক্ষেত্রেই ''তোপসে"র অভিনয়ের ত্রুটিকে তুলে ধরা হয়েছে।
সেরাসকার
সেরাসকার অথবা সেরাসকিয়ার হলো এমন একটি পদমর্যাদা, যা পূর্বে উসমানীয় সাম্রাজ্যের সেনাবাহিনী পরিচালনাকারী উজীরদের ক্ষেত্রে ব‍্যবহৃত হতো।১৮২৬ খ্রিস্টাব্দে জেনিসারি বাহিনীর বিলুপ্তির পর, সুলতান দ্বিতীয় মাহমুদ কর্তৃক জেনিসারি বাহিনীর আগা পদটি সেরাসকার পদমর্যাদায় রূপান্তরিত হয়। পরবর্তীতে এটি আলাদা বিভাগ হিসেবে প্রতিষ্ঠিত হয়, যেটি উসমানীয় সেনাবাহিনীর প্রধানের ক্ষেত্রে ব‍্যবহৃত হতো।এই পদমর্যাদাধারী ব‍্যক্তি একইসঙ্গে ছিলেন উসমানীয় সাম্রাজ্যের যুদ্ধমন্ত্রী এবং কমান্ডার ইন চিফ। ইস্তাম্বুলের শান্তি রক্ষার জন্য তিনি পূর্বের জেনিসারি আগার বাড়তি দায়িত্বগুলোও পালন করতেন। প্রকৃতপক্ষে, সাম্রাজ্যজুড়ে আইনশৃঙ্খলা ব‍্যবস্থার উন্নতি হয় এবং সাম্রাজ্যের ক্রমবর্ধমান কেন্দ্রীয়করণের সাথে সাথে এই ব্যবস্থা সুফল বয়ে আনতে থাকে। ১৮৪৫ সালে পুলিশ বিভাগ থেকে আলাদা হওয়ার পূর্ব পর্যন্ত আইনশৃঙ্খলা রক্ষা করা একজন সেরাসকারের অন‍্যতম গুরুত্বপূর্ণ দায়িত্ব ছিল‌।
তথ্যসূত্র
=
রাবিয়া আশিক
রাবিয়া আশিক (জন্ম ১৫ এপ্রিল ১৯৯২, লাহোরে) একজন পাকিস্তানি ট্র্যাক এবং ফিল্ড অ্যাথলেট।
আশিক জাতীয় প্রতিযোগিতায় পানি ও বিদ্যুৎ উন্নয়ন কর্তৃপক্ষের (ওয়াপদা) প্রতিনিধিত্ব করেন। লন্ডনে ২০১২ গ্রীষ্মকালীন অলিম্পিকের জন্য আশিককে একটি ওয়াইল্ডকার্ড দেওয়া হয়েছিল যেখানে তিনি ৮০০ মিটারে প্রতিদ্বন্দ্বিতা করেছিলেন এবং প্রথম রাউন্ডের চতুর্থ বার ষষ্ঠ স্থান অর্জন করেছিলেন।
হিমুর হাতে কয়েকটি নীলপদ্ম
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।  হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর হাতে কয়েকটি নীলপদ্ম ৬ষ্ঠ।
ইউসুফখেল জেলা
ইউসুফখেল জেলা (يوسف خېل ولسوالۍ, ) বা ইউসুফ খেল আফগানিস্তানের পাক্তিকা প্রদেশের একটি অন্যতম জেলা।
হিমুর হাতে কয়েকটি নীলপদ্ম
হিমুর হাতে কয়েকটি নীলপদ্ম বইটি ১৯৯৬ সালে দিব্যপ্রকাশ থেকে বইটি বের হয়।
১৯৮৮-এর নেপাল ভূমিকম্প
১৯৮৮ নেপাল ভূমিকম্প ভারত সীমান্তের কাছে নেপালে সংগঠিত হয় এবং বিহারের উত্তরাঞ্চলে অধিক প্রভাব ফেলে। ৬.৯ মাত্রার এই ভূমিকম্প ২১ আগস্ট এই অঞ্চলকে কাঁপিয়ে তুলে, এবং এর ফলে কমপক্ষে ৭০৯ জন লোক প্রাণ হারায় এবং হাজারেরও অধিক লোক আহত হয়। ১০ সেকেন্ড এবং ১৫ সেকেন্ড করে এই ভূমিকম্প দুই বার সংগঠিত হয়, যার ফলে বিহারের রাজ ভবন এবং পাটনার পুরাতন সচিবালয় ভবন সহ ৫০,০০০ ভবনে ফাটল দেখা দেয়।
মি. বিন'স হলিডে
'মি. বিন'স হলিডে'  (বাংলাঃ মিস্টার বিনের ছুটির দিন) হল ২০০৭ সালে মুক্তিপ্রাপ্ত, স্টিভ বেনডেল্যাক কর্তৃক পরিচালিত একটি ব্রিটিশ হাস্যরসাত্মক চলচ্চিত্র। এটা জনপ্রিয় টিভি সিরিজ মি. বিনের উপর ভিত্তি করে নির্মিত ২য় চলচ্চিত্র।
চলচ্চিত্রটি ২০০৭ সালের ২৪শে মার্চ সারা বিশ্বে মুক্তি পেয়েছিল। চলচ্চিত্রটি মুক্তির পর বিশ্লেষকদের কাছ থেকে মিশ্র প্রতিক্রিয়া পেতে থাকে। কিন্তু ২৫ মিলিয়ন ডলারের চলচ্চিত্রটি প্রায় ২২৯.৭ মিলিয়ন ডলার আয় করে। চলচ্চিত্রটি ২০০৭ সালের ৩০শে মার্চ যুক্তরাজ্যে মুক্তি পায় এবং মুক্তি পাওয়ার পর দুই সপ্তাহ ধরে চলচ্চিত্রটি দেশটির বক্স অফিসের শীর্ষস্থান দখল করে রাখে।
কাহিনী
মি. বিন একটি গির্জার র‍্যাফেল ড্র তে প্রথম পুরস্কার জিতে। পুরস্কার হিসেবে সে ফ্রান্সের কানে ছুটি কাটানোর সুযোগ, সেই সাথে একটি ভিডিও ক্যামেরা এবং ২০০ ইউরো জিতে।তবে তার প্রথম পুরস্কার পাওয়ার ঘটনাটিও ছিল অনেক চমকপ্রদ ও হাস্যকর।
এরপর সে ট্রেনে কানের উদ্দেশ্যে যাত্রা শুরু করে। যাত্রাপথে সে অনিচ্ছাকৃতভাবে একটি শিশুকে তার বাবার কাছ থেকে আলাদা করে দেয়, যে একজন রাশিয়ান চলচ্চিত্র পরিচালক এবং কানে কান চলচ্চিত্র উৎসবে যোগ দিতে যাচ্ছিল। পরে সেই শিশুটির সাথে তার বন্ধুত্ব হয়। এবং তারা দুজনেই একসাথে কানের উদ্দেশ্যে যাত্রা শুরু করে। এরপর যাত্রাপথে ঘটতে থাকে অনেক মজার মজার ঘটনা। শেষ পর্যন্ত মি. বিন ছেলেটিকে তার বাবার কাছে ফিরিয়ে নিতে সক্ষম হয় ।
সঙ্গীত
চলচ্চিত্রের গানগুলো লিখেছিলেন হাওয়ার্ড গুডাল। চলচ্চিত্রটিতে রয়েছে সুসঙ্গতিপূর্ণ, বাস্তবধর্মী পটভূমি। যদিও আসল টিভি সিরিজে খুবই সাধারণ এবং নির্দিষ্ট একটি গানই বাজানো হয়েছে (পটভূমিতে)। চলচ্চিত্রটির মূল গান ছিল ম্যাট উইললিসের "ক্রাশ"।
অমানুষ (চলচ্চিত্র)
ছবিটির মূল কাহিনীকার শক্তিপদ রাজগুরু। তিনি দীর্ঘদিন সুন্দরবনের বাদাবন এলাকায় ছিলেন। সেখানকার মানুষের দৈনন্দিন জীবনযাপনকে তুলে ধরেছিলেন তার নয়া বসত উপন্যাসে। সেই উপন্যাস থেকেই শক্তি সামন্ত এই ছবি তৈরি করেন। ছবিটি বাংলা এবং হিন্দি দুটি ভাষায় আলাদা করে তৈরি হয়। দুুুুটো চলচ্চিত্রই ভাল সফল হয়েছিল। ছবিটি এদুরিতা নামে তেলুগু ভাষাতেও রিমেক হয়েছিল। নায়কের ভূমিকায় ছিলেন বিখ্যাত এন টি রামা রাও।
কাহিনী
মধুসূদন চৌধুরী (উত্তমকুমার) তার বড়লোক কাকার সাথে থাকে। কাকার বিশাল জমিদারির সে ই উত্তরসূরী। সুন্দরবনের এই এলাকায় মূলত মৎসজীবীদের বাস। বিত্তশালী অভিজাত বংশের ছেলে হয়েও মধু সরল, মিশুকে, গরীবদরদি। কোন রাজকন্যা নয়, সে ভালবাসে এক সাধারন ঘরের মেয়ে গ্রামের ডাক্তার আনন্দবাবুর বোন লেখা (শর্মিলা ঠাকুর) কে। মধুর কাকার বাজার সরকার মহিম ঘোষাল (উৎপল দত্ত) আদতে কুটিল, লোভী ও লম্পট চরিত্র। সে চায় মধুকে বঞ্চিত করে সম্পত্তির দখল নিতে। মধু ও লেখার সম্পর্ক নষ্ট হয়ে যায় তৃতীয় মহিলা সৌরভীর মিথ্যে অভিযোগে, আদতে যা ছিল মহিমেরই চক্রান্ত। মহিম তার কাকার ঘরে টাকা চুরির কেসে ফাঁসিয়ে মধুকে দোষী সাব্যাস্ত করে এবং জেল খেটে যখন সে বাইরে আসে দেখে তার প্রিয় কাকা আর ইহলোকে নেই, সমস্ত সম্পত্তির মালিক হয়ে বসেছে তাদেরই একদা কর্মচারী মহিম ঘোষাল। যার জন্যে আজ তার এই পরিনতি সেই সৌরভী নিখোঁজ। তাকে লেখা অপমান করে তাড়িয়ে দিলেও এক গ্রাম্য সরল মেয়ে মাতন মধুবাবুকে কৃতজ্ঞতাবশত তার ঘরে আশ্রয় দেয়। কারণ একদিন এই মধু চৌধুরীর জন্যই বাঘের হাতে বাপ মা মরা মেয়েটা আশ্রয় পেয়েছিল। লেখার বিরহে মধু হতাশায় মদ্যপান শুরু করে। শুরু করে মস্তানিও। তবে সেটা অন্যায় করতে নয়, ঠেকাতে। এসময় স্থানীয় থানায় নতুন দারোগা ভুবনবাবু (অনিল চট্টোপাধ্যায়) সেখানে বদলি হয়ে আসেন, পুলিশ হলেও যিনি সৎ এবং বুদ্ধিমান। শুরুতে অন্যদের মতো তিনিও মধুকে ভুল বুঝলেও পরে তাঁর সহযোগিতাতেই মধু তার এই অভিশপ্ত জীবন থেকে মুক্তি পায়। ধরা পড়ে মধুর কাকার আসল হত্যাকারী ও সমস্ত চক্রান্তের নায়ক মহিম ঘোষাল। মধু আর লেখা আবার পরষ্পরের কাছাকাছি চলে আসে কিন্তু ইন্সপেক্টর ভুবন বাবুকে চাকরির শর্ত মেনে বদলি হয়ে যেতে হয় যা হৃদয়বান মধুকে যারপরনাই ব্যাথিত করে তোলে। তবে লেখাকে ফিরে পাওয়ার সুখ হয়তো জীবনের সমস্ত ব্যথা জ্বালা কষ্ট আফশোষ ভুলিয়ে দেবে এতে কোন সন্দেহই আর থাকে না। অমানুষ মধুর পরিচয় ভুলিয়ে মানুষের চোখে আবার হয়ে উঠবে এক ভদ্র সভ্য, প্রকৃত মানবিক চরিত্র।
সংগীত
সংগীত - শ্যামল মিত্র, কথা - ইন্দিভর কন্ঠ - কিশোর কুমার কন্ঠ - আশা ভোঁসলে কন্ঠ - কিশোর কুমার ও আশা ভোঁসলে কন্ঠ - কিশোর কুমার কন্ঠ - আশা ভোঁসলে
হিন্দি গানের তালিকা
ছবির শুটিং
এই ছবিটির শুটিং হয়েছিল সুন্দরবনের সন্দেশখালিতে। যে গ্রামে শুটিং হয়েছিল তার নাম ভাঙাতুষখালি। চলচ্চিত্রে সেই গ্রামের নাম দেখানো হয়েছিল ধনেখালি। শুটিং এর প্রয়োজনে এখানে প্রায় চল্লিশখানি ঘর, জমিদারবাড়ি, ডাক্তারখানা, বাজার, রাধাগোবিন্দর মন্দির, থানা, স্কুল তৈরি হয়। সেই রাধাগোবিন্দর মন্দির এবং উত্তমকুমার যে কাঠের বাংলোটীতে থাকতেন সেটি আজো আছে। আছে সেই লঞ্চটিও। শুটিং চলাকালীন সহজেই গ্রা্মের লোকের সাথে মিশে যেতেন উত্তমকুমার। বাচ্চাদের কোলে নিতেন। মানুষকে অর্থ দিয়ে সাহায্য পর্যন্ত করেছেন। তাই তো আজো ২৪ শে জুলাই তাঁর মৃত্যুদিনে সেখানে তার ছবিতে মালা দেয়া হয়, হয় সাংস্কৃতিক অনুষ্ঠান।
দেওয়ান একলিমুর রাজা চৌধুরী
জন্ম ও প্রাথমিক জীবন
দেওয়ান একলিমুর রাজা চৌধুরী ১৮৮৯খ্রি ৫ নভেম্বর সিলেট জেলার বিশ্বনাথ থানার ঐতিহ্যবাহী রামপাশা গ্রামে জন্মগ্রহণ করেন। পিতা জগত বিখ্যাত মরমি কবি দেওয়ান হাছন রাজা চৌধুরী। মাতার নাম মোছাম্মাৎ ছজিদা বেগম বা সাজেদা ।দেওয়ান হাছন রাজা ছিলেন জমিদারী নিয়ে ব্যস্ত ।তার বিশাল জমিদারী,পাইক-পেয়াদা ইত্যাদি সামলাতে গিয়ে পুত্র একলিমুর রাজার প্রতি আলাদাভাবে নজর দেওয়ার সময় তার খুব একটা ছিল না সে জন্য একলিমুর রাজার বাল্যশিক্ষা দেরীতে শুরু হয়েছিল তার আবার নানান কারণ ও ছিল কারণ হলো অভিজাত শিক্ষক ছাড়া ছেলেকে পড়াবেন না ।পরে মনটু বাবু নামক ব্রাহ্মণ শিক্ষকের অধীনে একলিমুর রাজার হাতে খড়ি হয় ।প্রথম দিন শিক্ষক কে ১০১ টাকা নজরানা দেওয়া হয় ।এই শিক্ষকের নিকট একলিমুর রাজা পড়েন প্রায় বছর খানেক তখন তার বয়স ৮-৯ হবে এর পর তাকে সুনামগঞ্জ জুবলী হাই স্কুলে ভর্তি করা হয় ।সেখানে কিছুদিন অতিবাহিত করার পর অধিকতর উন্নত পরিবেশে শিক্ষা অর্জনের জন্য তাকে ভর্তি করা হয় সিলেট সরকারী হাই স্কুলে ।সেখানে কিছুদিন অধ্যায়নের পর তাকে ঢাকার একটি স্কুলে ভর্তি করানো হয় অতঃপর কলিকাতার একটি বিদ্যালয়ে অধ্যয়নকালে তার শিক্ষা জীবনের ইতি ঘঠে এবং সংসার ও জমিদারী এবং ধর্ম পালনের জন্য বাড়ী ফিরে আসেন।
রাজনীতি
১৯২৯ সালে ইংরেজ সরকার নিযুক্ত আসামের তৎকালিন সরকার প্রধান লর্ড আর উইন একলিমুর রাজাকে খান বাহাদুর উপাধি দেন ।তিনি ১৯২৬ থেকে ১৯২৮ সাল পর্যন্ত সিলেট লোকাল বোডের মেম্বার ছিলেন ।তিনি দীর্ঘ দিন অনারারী ম্যাজিসেট্রট ,Mass literary Campaanigne ও ঋণ শালিশী বোডের অনারারী পরিচালক এবং কলকাতা বিশ্ববিদ্যালয়ের ফেলো ছিলেন । দেওয়ান একলিমুর রাজা চৌধুরী ১৯৩৭ সাল হতে ১৯৪৬ সাল পর্যন্ত আসাম প্রাদেশিক পরিষদের মেম্বার ছিলেন ।তিনি যখন আসাম প্রাদেশিক পরিষদের সদস্য তখন সাদ উল্লা মন্ত্রী সভার Ministrial Party-চেয়ারম্যান ।
কাব্য সাধনা
বাংলা কবিতা ও গানের জগতে একটি উজ্জল নাম দেওয়ান একলিমুর রাজা চৌধুরী ।এককালে তার কবিতা স্কুলেপাঠ্য ছিল ।এখন ও তার গান পল্লী অঞ্চলে সাধারণ মানুষের কনেঠ গীত হয় ।তিনি প্রায় তিনশ'কবিতা এবং আড়াইশ'গান রচনা করেন । দেওয়ান একলিমুর রাজা চৌধুরী একটি বিখ্যাত গান -
আমার অন্তরে বৈরাগীর লাউ বাজে মনের মাঝে কে বিরাজে মন না লাগে কাজে ।। ধরতে গেলে দেয়না ধরা করে লুকোচুরি । কেমন করে অধরারে হৃদের মাঝে ধরি ।। দেখিতে পারি না তারে বাজে নূপুর পায় । অন্তরে অন্তর চোরা কেমনে লুকায় ।। নিরবধি বাজে লাউ একলিম রাজা বলে । আমি বুঝিতে পারিনা লাউ বাজে কলে ।।
উক্ত গানটি সুর করেছিলেন আরেক লোকগানের জগৎ বিখ্যাত শিল্পী নির্মলেন্দু চৌধুরী ।এ গানটি গেয়ে শিল্পী ভারত বাংলাদেশ ও যুক্তরাজ্যে বেশ জনপ্রিয়তা লাভ করেন ।এ ছাড়া মোস্তাফা জামান আব্বাসী কণ্ঠে বেশ জনপ্রিয়তা পায় ।
শার্লিন টাউলে
শার্লিন টাউলে পন্সিয়ানো (জন্ম মে ১১, ১৯৯১) শার্লিন নামেই বেশি পরিচিত, একজন ডোমিনিকান সঙ্গীতশিল্পী এবং অভিনেত্রী।
পান্না-মুক্তা তেলক্ষেত্র
পান্না-মুক্তা তেলক্ষেত্রটি ভারতের মুম্বই শহরের উত্তর-পশ্চিমে দুটি সংলগ্ন সমুদ্র মধ্যস্থ তেলক্ষেত্র নিয়ে গঠিত।
অবস্থান
পান্না ক্ষেত্রটি মুম্বইয়ের উত্তর-পশ্চিমে, এবং  এলাকা নিয়ে গঠিত। এটি বাসেন গ্যাসক্ষেত্রের ঠিক উত্তরে এবং বোম্বে হাই তেলক্ষেত্রের প্রায়  পূর্বে অবস্থিত। মুক্তা ক্ষেত্রটি মুম্বইয়ের প্রায়  উত্তর-পশ্চিমে, এবং  এলাকা নিয়ে গঠিত। জলের গড় গভীরতা পান্না ক্ষেত্রে  ও মুক্ত ক্ষেত্রে । তেলের আনুমানিক পুনরুদ্ধারযোগ্য মজুদ ১৯৯৯ সালের মে মাস পর্যন্ত ২৮৭ মিলিয়ন ব্যারেল ছিল।
মালিকানা
পান্না-মুক্তা তেলক্ষেত্র এবং উত্তরে তাপ্তি গ্যাসক্ষেত্রটি ভারতীয় রাষ্ট্রীয় মালিকানাধীন তেল ও প্রাকৃতিক গ্যাস কর্পোরেশন (ওএনজিসি) দ্বারা আবিষ্কৃত হয়েছিল, সংস্থাটি প্রাথমিকভাবে ক্ষেত্রগুলি পরিচালনা করেছিল। একটি বেসরকারীকরণ নীতি অনুসরণ করে রিলায়েন্স-এনরন কনসোর্টিয়াম ১৯৯৪ সালের ফেব্রুয়ারি মাসে তেলক্ষেত্রে ২৫ বছরের ইজারা অর্জন করে। তখন তেলের উৎপাদন ছিল দৈনিক ১২,০০০ ব্যারেল। একটি উত্পাদন ভাগাভাগি ব্যবস্থার অধীনে ইজারা দেওয়া হয়েছিল। ভারত সরকার মুনাফার একটি পরিবর্তনশীল অংশ পাবে, যা বিনিয়োগের গুণিতকের উপর নির্ভর করে। ওএনজিসি (৪০%), এনরন (৩০%) ও রিলায়েন্স (৩০%) এর মধ্যে একটি যৌথ উদ্যোগ ১৯৯৪ সালের ডিসেম্বর মাসে তেলক্ষেত্রের নিয়ন্ত্রণ নেয়।
ব্রিটিশ গ্যাস (বিজি) ২০০২ সালে ৩৫০ মিলিয়ন ডলারে এনরনের পান্না-মুক্তা এবং তাপ্তি ক্ষেত্রের ৩০% শেয়ার ক্রয় করেছিল। অন্য দুটি স্টেকহোল্ডার ৪০% সহ ওএনজিসি এবং ৩০% সহ রিলায়েন্স রয়ে গেছে। প্রাথমিকভাবে, বিজি এনরনের জায়গায় অপারেটর হিসাবে কাজ চালিয়েছিল। যাইহোক, ক্ষেত্রটির পরিচালনা নিয়ে অংশীদারদের মধ্যে বিরোধ ছিল, বিজি অপারেশন নিয়ন্ত্রণ করতে চায় এবং দুটি ভারতীয় সংস্থা নিয়ন্ত্রণের আরও সমান ভাগাভাগি চায়।
উন্নয়ন ও উৎপাদন
১৯৯৯ সালে প্রতিদিন তেলের উত্পাদন ২৭,০০০ ব্যারেল (৪,৩০০ ঘনমিটার) এবং প্রতিদিন গ্যাসের উত্পাদন ছিল। ২০০৬ সালের হিসাবে, ক্ষেত্রগুলি প্রতিদিন ৩০,০০০ ব্যারেল (৪,৮০০ ঘনমিটার) তেল এবং  গ্যাস উত্পাদন করছিল। ২০০৮ সালের হিসাবে, ক্ষেত্রটি প্রতিদিন ৪০,০০০ ব্যারেল (৬,৪০০ ঘনমিটার) তেল এবং  গ্যাস উত্পাদন করছিল। সমস্ত তেল ইন্ডিয়ান অয়েলের কাছে এবং সমস্ত গ্যাস গেইল ইন্ডিয়ার কাছে বিক্রি করা হয়েছিল। একটি বিস্ফোরণ ২০০৮ সালের ৩ই জুন ঘটেছিল, যাতে একজন শ্রমিক নিহত হয়, যা সাময়িকভাবে উৎপাদন বন্ধ করে দেয়। ক্ষেত্রটি ২০১০ সালের জুলাই মাসের হিসাবে প্রতিদিন প্রায় ৩৫,০০০ ব্যারেল (৫,৬০০ ঘনমিটার) তেল এবং  গ্যাস উৎপাদন করছিল। পান্না সিঙ্গেল বয় মুরিংয়ের কাছে ২০১০ সালের ২০ই জুলাই সাব-সি হোসে ফুটো হওয়ার কারণে উৎপাদন বন্ধ হয়ে যায়। ওই বছরের অক্টোবর মাস পর্যন্ত উৎপাদন শুরু করা যায়নি।
২০০৮ সালের অক্টোবর মাসে রিপোর্ট করা হয়েছিল যে ব্রিটিশ গ্যাস নয়টি ভরাট কূপ নির্মাণের জন্য ১৫০ মিলিয়ন মার্কিন ডলার (ইউএস$) অনুমোদনের জন্য অপেক্ষা করছে। এগুলি চাপ বজায় রাখতে এবং পুনরুদ্ধারের উন্নতি করতে জলাধারে জল পাম্প করতে ব্যবহার করা হবে। যৌথ উদ্যোগটি আরও নয়টি উত্পাদন কূপ খনন এবং দুটি অতিরিক্ত প্ল্যাটফর্ম স্থাপন করার জন্য একটি কর্মসূচি বাস্তবায়ন শুরু করেছিল, প্ল্যাটফর্মগুলি ২০০৯ সালের জুন মাসে চালু হওয়ার কথা ছিল। বিজি গ্রুপ ২০১১ সাল পর্যন্ত ভাল হস্তক্ষেপ, ইনফিল ড্রিলিং এবং সম্প্রতি ইনস্টল করা পান্না এল-এর মতো নতুন প্রকল্প স্থাপনের মাধ্যমে ক্ষেত্রগুলির ক্রমবর্ধমান বিকাশ অব্যাহত রেখেছিল।
বিভাবারী দেশপান্ডে
বিভাবারী দেশপান্ডে হলেন একজন ভারতীয় চলচ্চিত্র অভিনেত্রী, যিনি মারাঠি চলচ্চিত্র জগতে কাজ করেন।
লেখক ও পরিচালক
বিভাবারী দেশপান্ডে কলেজের নাটকে অভিনয় এবং নাটকের পেছনের কাজের মধ্য দিয়ে তাঁর কর্মজীবন শুরু করেছিলেন। তিনি দিল্লির ন্যাশনাল স্কুল অফ ড্রামা দ্বারা আয়োজিত বিভিন্ন কোর্সে এবং বিশিষ্ট থিয়েটার ব্যক্তিত্ব সত্যদেব দুবে দ্বারা পরিচালিত কর্মশালায় অংশ নিয়েছিলেন। নাটকের জন্য কাজ করার সময় তিনি মূলত সম্পাদনার কাজে নিয়োজিত ছিলেন। তিনি স্টার প্রবাহতে প্রচারিত মারাঠি টেলিভিশন ধারাবাহিক অগ্নিহোত্রার জন্য সংলাপ লিখেছেন।
দেশপান্ডে একটি ইন্দো-জার্মান গ্রুপ "গ্রিপস"-এর সাথে সংযুক্ত হয়ে মঞ্চ নাটকে সক্রিয় রয়েছেন, যা শিশুদের জন্য নাটক তৈরি করে থাকে। চিত্রনাট্য রচনার পাশাপাশি তিনি কন্নড় টেলিভিশন ধারাবাহিক গুম্বা বান্দা গুমা-ও পরিচালনা করেছেন।
অভিনয়
বিভাবারী দেশপান্ডে ২০০৪ সালে বহু পুরস্কারপ্রাপ্ত চলচ্চিত্র শ্বাস -এ একজন অভ্যর্থনার নিমিত্ত কর্মচারী হিসাবে একটি বিশেষ চরিত্রে অভিনয়ের মাধ্যমে অভিনয় জগতে পদার্পণ করেছেন। পরবর্তীতে স্মিতা তলওয়াকরের প্রযোজনায় নির্মিত সাতচ্য আট ঘরত নামক চলচ্চিত্রে অভিনয় করেছেন; যেখানে তিনি সাত কলেজ শিক্ষার্থীর মধ্যে একজন- কেতকীর চরিত্রে অভিনয় করেছিলেন যাকে ঘিরে সম্পূর্ণ কাহিনীটি নির্মিত। তিনি ড. জব্বর প্যাটেল দ্বারা পরিচালিত একটি তথ্যচিত্রেও কাজ করেছেন।
পরে তিনি বেশ কয়েকটি হিন্দি চলচ্চিত্রের পার্শ্ব চরিত্রে অভিনয় করেছিলেন। ২০০৯ সালে তিনি হরিশচন্দ্রাচি ফ্যাক্টরি নামক চলচ্চিত্রে ভারতীয় চলচ্চিত্রের পিতা বলে খ্যাত দাদাসাহেব ফালকের স্ত্রী সরস্বতী ফালকে নামক এক ঐতিহাসিক চরিত্রে অভিনয় করার মাধ্যমে সকলের নজরে আসেন। উক্ত চলচ্চিত্রে দেশপান্ডের চরিত্রটি একজন সহায়ক স্ত্রীর ভূমিকায় ছিল, যিনি তাঁর স্বামীকে ভারতের প্রথম পূর্ণদৈর্ঘ্য চলচ্চিত্র রাজা হরিশচন্দ্র তৈরির যাত্রায় সহায়তা করেছিলেন। তিনি সরস্বতীর চরিত্রে অভিনয়ের জন্য এমআইসিটিএ সেরা অভিনেত্রীর পুরস্কারও লাভ করেছিলেন। ২০১০ সালে, তিনি নটরঙ্গ নামক চলচ্চিত্রে গুনার স্ত্রী দ্বারকা চরিত্রে অভিনয় করেছিলেন। আনন্দ যাদবের একই নামের উপন্যাস অবলম্বনে নির্মিত এই চলচ্চিত্রে দ্বারকার চরিত্রটি এমন এক স্ত্রীর ছিল যে তামাশায় স্বামীর জড়িত থাকাকে অপছন্দ করে। ২০১১ সালে, দেশপান্ডে অন্যতম সেরা মারাঠি গায়ক ও মঞ্চ অভিনেতা বাল গন্ধর্বের স্ত্রীর চরিত্রে অভিনয় করেছেন। এই চলচ্চিত্রে তাঁর চরিত্রটি চলচ্চিত্রের কেন্দ্রীয় চরিত্র বাল গন্ধর্বের সহায়ক চরিত্র ছিল, যেটি একজন নারী দ্বারা চিত্রায়ন করা হয়েছিল, যে সময় নারীরা মঞ্চ নাটকে অভিনয় করতো না।
ভল্কম্যানের নালী
ভল্কম্যানের নালী (Volkmann's canal) হল দুটি হ্যাভারসীয় নালীর মধ্যবর্তী সংযোগকারী সরু নালিকা বিশেষ। এটি হ্যাভারসীয় তন্ত্র-এর গুরুত্বপূর্ণ উপাদান। এগুলি তির্যক নালী নামেও পরিচিত, যেহেতু এগুলি অস্থিতে তির্যকভাবে অবস্থান করে। জার্মান বিজ্ঞানী আলফ্রেড ভল্কম্যান এটির আবিষ্কর্তা।
এগুলি রক্তবাহ ও স্নায়ু বহন করে, যা অস্টিওসাইটকে ও হ্যাভারসীয় তন্ত্রকে ধারণ করতে গুরুত্বপূর্ণ।
ক্যালিফোর্নিয়া বিশ্ববিদ্যালয়, লস অ্যাঞ্জেলস
ক্যালিফোর্নিয়া বিশ্ববিদ্যালয়, লস অ্যাঞ্জেলস ক্যালিফোর্নিয়ার লস অ্যাঞ্জেলসে অবস্থিত একটি সরকারি বিশ্ববিদ্যালয়।
খ্রা-ব্রুগ বৌদ্ধবিহার
খ্রা-ব্রুগ বৌদ্ধবিহার তিব্বতের ইয়ার্লুং উপত্যকার প্রাচীন বৌদ্ধবিহারগুলির মধ্যে একটি।
অবস্থান
খ্রা-ব্রুগ বৌদ্ধবিহার চীনের তিব্বতের ল্হোকা বিভাগের নেদং প্রদেশে র্ত্সে-থাং শহর থেকে সাত কিলোমিটার দক্ষিণে স্থানাঙ্কে অবস্থিত।
ইতিহাস
খ্রা-ব্রুগ বৌদ্ধবিহার তিব্বত সাম্রাজ্যের দ্বিতীয় সম্রাট স্রোং-ব্ত্সন-স্গাম-পো স্থাপন করেন। তিব্বত সম্রাট খ্রি-স্রোং-ল্দে-ব্ত্সান ও মু-নে-ব্ত্সান-পো র রাজত্বকালে এই মন্দিরটি তিব্বতের প্রধান তিনটি রাজকীয় বৌদ্ধবিহারের মধ্যে একটি ছিল। বৌদ্ধ ধর্ম বিরোধী তিব্বত সম্রাট গ্লাং-দার-মা এই বিহারের ব্যাপক ক্ষতি করেন। ১৩৫১ খ্রিষ্টাব্দে মন্দিরটির সংস্কার করা হয়। পঞ্চম দলাই লামা এই বিহারের সোনালী ছাদের নির্মাণ করান। সপ্তম দলাই লামার আমলে এই মন্দিরকে প্রসারিত করা হয়। চীনে সাংস্কৃতিক বিপ্লব শুরু হলে এই মন্দিরের বহু অট্টালিকা ভেঙ্গে দেওয়া হয়। ১৯৮০ এর দশকে মন্দিরটির সংস্কার সাধন করা হয়, এবং বর্তমানে এই মন্দিরকে রাষ্ট্রীয় সুরক্ষার দ্বারা সংরক্ষিত করা হয়।
কিংবদন্তি
এই বৌদ্ধবিহারের নির্মাণ সম্বন্ধে বেশ কিছু কিংবদন্তি কল্পকাহিনী প্রচলিত আছে। একটি কল্পকাহিনী অনুসারে, তিব্বতের তলায় শুয়ে থাকা এক বিশাল স্রিন-মো (སྲིན་མོ) বা রাক্ষসীকে ধরে রাখতে বারোখানা দৈবিক মন্দিরের একটি খ্রা-ব্রুগ বৌদ্ধবিহারকে তাঁর বাম কাঁধে স্থাপন করা হয়। অপর একটি কিংবদন্তি অনুসারে, বৌদ্ধবিহারটির নির্মাণের পূর্বে ঐ স্থানে একটি হ্রদ ছিল যেখানে একটি পাঁচ মাথাওয়ালা ড্রাগনের বসবাস ছিল। স্রোং-ব্ত্সন-স্গাম-পো ধ্যানবলে এক বিরাট বাজপাখির আহ্বান করেন যা ঐ ড্রাগনকে পরাজিত করে হ্রদের সমস্ত জল খেয়ে মন্দির নির্মাণের স্থান করে দিয়েছিল।
সাজসজ্জা
মন্দিরের কেন্দ্রটি স্রোং-ব্ত্সন-স্গাম-পোর দ্বারা নির্মিত বলে ধরা হয়। এই অংশে বুদ্ধ ও তারার মূর্তি ছিল। বর্তমানে এই মূর্তিগুলির অংশ হিসেবে শুধুমাত্র মাটির ছাঁচ রয়ে গেছে। এই মন্দিরের বারান্দায় তিব্বত সম্রাট খ্রি-স্রোং-ল্দে-ব্ত্সানের নামাঙ্কিত বিখ্যাত একটি ঘণ্টা ছিল।
এই বৌদ্ধবিহারে হাজারখানেক মুক্তা দিয়ে সজ্জিত একটি থাংকা আছে। এই থাংকাটি স্রোং-ব্ত্সন-স্গাম-পোর চীনা পত্নী ওয়েংচেন গোংঝু নিজে তৈরী করেছিলেন বলে মনে করা হয়। থাংকাটিতে ওয়েংচেন গোংঝুকে সাদা তারা হিসেবে ফুটিয়ে তোলা হয়েছে। এছাড়াও এই মন্দিরে আট বছর বয়সী পদ্মসম্ভবের ভাষণরত মূর্তি রয়েছে।
ইয়াসমিন সাবরি
ইয়াসমিন আশরাফ সাবরি (زربت الزرایب ياسمين أشرف صبري; জন্ম ২১ জানুয়ারী ১৯৮৮) একজন মিশরীয় অভিনেত্রী।
মিস ইউনিভার্স বাংলাদেশ
ইতিহাস
মিস ইউনিভার্স বাংলাদেশ ২০১৯ সালের ৭ সেপ্টেম্বর আনুষ্ঠানিকভাবে যাত্রা শুরু করে।  ২০১৯ সালের ১৫ অক্টোবর প্রতিযোগিতার মুকুট উন্মোচন করা হয়।
শিরোপাধারী
বিজয়ী হিসেবে ঘোষিত
রানার আপ হিসেবে ঘোষিত
ফাইনাল বা
হিমুর মধ্যদুপুর
নন্দিত কথাসাহিত্যিক হুমায়ূন আহমেদের সৃষ্ট চরিত্রগুলোর মধ্যে হিমু অন্যতম।  হিমু সিরিজের প্রথম বই হলো ময়ূরাক্ষী (১৯৯০)। হিমু সিরিজের বইগুলোর মধ্যে হিমুর মধ্যদুপুর ১৯তম।
হিমুর মধ্যদুপুর বইটি ২০০৯ সালের বইমেলায় অন্যপ্রকাশ থেকে বইটি বের হয়।
উইকিমিডিয়া প্রকল্প
thumb|উইকিমিডিয়া প্রকল্পের লোগো পরিবার
উইকিমিডিয়া প্রকল্প একটি উইকি-ভিত্তিক প্রকল্প যা উইকিমিডিয়া ফাউন্ডেশন কর্তৃক পরিচালিত, একটি অলাভজনক সংগঠন যেটি সান ফ্রান্সিস্কো, ক্যালিফোর্নিয়ায় ২০০৩ সালে প্রতিষ্ঠিত। এই ফাউন্ডেশন অনেক ফ্রি সফটওয়্যার এবং ফ্রি বিষয়বস্তু প্রকল্পের পরিচালনা করে থাকে, যা নিচে তালিকাভুক্ত করা হল।
অপবর্তন
থাম্ব|আলোর অপবর্তন অপবর্তন (Diffraction) হল এমন একটি আলোকীয় ঘটনা, যেখানে কোনো প্রতিবন্ধকের ধার ঘেঁষে বা সরু চিরের মধ্য দিয়ে যাওয়ার সময় জ্যামিতিক ছায়া অঞ্চলের মধ্যে আলো বেঁকে যায়। একই তরঙ্গমুখের বিভিন্ন অংশ থেকে নির্গত গৌণ তরঙ্গসমূহের উপরিপাতনের ফলে অপবর্তনের সৃষ্টি হয়।
এছাড়া এই বেঁকে যাওয়ার পরিমাণ এক এক তরঙ্গদৈর্ঘ্যের আলোর জন্য এক এক রকম। সাদা আলোকে এই ধরনের ক্ষুদ্র ছিদ্রের মধ্য দিয়ে অপবর্তিত করা হলে এর মধ্যে উপস্থিত সাতটি আলো ভিন্ন ভিন্ন কোণে বেকে যায়। এতে বর্নালীর সৃষ্টি হয়। উদাহরণস্বরূপ - মাকড়শার জালে যে বর্ণালি দেখা যায় তা এর তন্তুগুলির সরু ফাঁকগুলিতে আলোর অপবর্তনের ফলেই সৃষ্টি হয়ে থাকে।
আসলাম সানী
আসলাম সানী (জন্ম:৫ জানুয়ারি ১৯৫৮) বাংলাদেশী ছড়াকার, কবি, সাংবাদিক ও গীতিকার। ২০১৩ সালে শিশুসাহিত্যে অবদানের জন্য বাংলা একাডেমি সাহিত্য পুরস্কার পান।
শৈশব ও পড়ালেখা
১৯৫৮ সালের ৫ জানুয়ারি ঢাকা জেলার লালবাগ এর বেগম বাজারে জন্মগ্রহণ করেন ।তার পিতা মোহাম্মদ সামিউল্লাহ মাতা শাহানা বেগম।
কর্মজীবন
বাংলাদেশ বেতার ও টেলিভিশনের তালিকাভুক্ত নাট্যকার-নাট্যশিল্পী ও গীতিকার। সাংবাদিকতা। জাতীয় কবিতা পরিষদ এর সাবেক সাধারণ সম্পাদক। ঢাকা সাংবাদিক ইউনিয়ন (ডিইউজে),ক্রীড়া ও সাংস্কৃতিক সম্পাদক ।বাংলাদেশ-ভারত মৈত্রী সমিতির প্রকাশনা সম্পাদক । চিত্রালী পাঠক-পাঠিকা চলচ্চিত্র সংসদ (চিপাচস),সাংস্কৃতিক সম্পাদকের দায়িত্ব পালন করছেন ।
তথ্যসূত্র
https://www.rokomari.com/book/206209/sonalir-dinkal
আব্দুর রশীদ চৌধুরী
আব্দুর রশীদ চৌধুরী (মৃত্যু ১৯৪৪) সিলেটের দরগাপাশার একজন রাজনীতিবিদ ছিলেন এবং দিল্লিস্থ বৃটিশ ভারতের কেন্দ্রীয় বিধানসভার সদস্য ছিলেন।
কর্মজীবন
আব্দুর রশীদ চৌধুরী এবং আব্দুল মতিন চৌধুরী মিলে মিনার প্রিন্টিং অ্যান্ড পাবলিশিং লিমিটেড প্রতিষ্ঠা করেন ১৪ জুলাই ১৯৩২ খ্রীষ্টাব্দে যা যুগভেরী নামক সাপ্তাহিক পত্রিকা প্রকাশ করে। এর আগে তিনি সিলেটে অতিরিক্ত সহকারী কমিশনার হিসেবে কাজ করেছেন। পত্রিকাটির সম্পাদক ছিলেন মকবুল হোসেন চৌধুরী। চৌধুরী সাহেব একজন চা ব্যবসায়ী এবং সিরাজনগর ও রশীদাবাদ চা বাগানের মালিক ছিলেন। এছাড়াও তিনি হমদর্দ চা কোম্পানি লিমিটেড এবং দিলকুশা চা বাগানের মালিক ছিলেন।
চৌধুরী ১৯৪০-এর দশকে দিল্লিস্থ বৃটিশ ভারতের কেন্দ্রীয় বিধানসভায় শ্রীহট্ট জেলা প্রতিনিধিত্ব করেন। তিনি আসাম প্রদেশের মুসলিম ব্লক থেকে স্বাধীন ছিলেন।
ব্যক্তিগত জীবন
চৌধুরী সাহেবের প্রথম স্ত্রী থেকে তিনটি ছেলে ছিল।প্রথম স্ত্রীর ইন্তেকালের বাদে চৌধুরী সাহেব রাজনগরের বেগম সিরাজুন্নেসা চৌধুরীকে শাদী করেছিলেন। তার দ্বিতীয় বিয়ে থেকে সাতটি সন্তান ছিল। তার ছেলে, হুমায়ুন রশীদ চৌধুরী একজন কূটনীতিক এবং পরে বাংলাদেশের জাতীয় সংসদের স্পিকার ছিলেন। তার আরেক ছেলে ফারূক রশীদ চৌধুরী বাংলাদেশের অর্থমন্ত্রী হিসেবে দায়িত্ব পালন করেন।
ইন্তেকাল
চৌধুরী সাহেব ১৯৪৪ খ্রীষ্টাব্দে সালে ইন্তেকাল করেন।
সীমিতদায় কোম্পানি
সীমিতদায় কোম্পানি বা লিমিটেড কোম্পানি বলতে শেয়ার দ্বারা সীমিত দায়বদ্ধ একটি প্রাইভেট বা পাবলিক কোম্পানি বুঝাতে কোম্পানি নামের শেষে লিমিটেড লেখা হয়। যেমন: কখগ লিমিটেড কোম্পানি, কখগ (প্রা.) লিমিটেড কোম্পানি। লিমিটেডকে সংক্ষেপে “লি.” হিসেবে লেখা হয়।
আব্দুর রেহমান
আব্দুর রেহমান (জন্ম ১ মার্চ ১৯৮০ হলেন একজন পাকিস্তানি ক্রিকেটার যিনি পাকিস্তান জাতীয় ক্রিকেট দলের হয়ে আন্তর্জাতিক ক্রিকেট খেলেন। তিনি একজন বাহাতি ব্যাটসম্যান এবং বাহাতি স্লো অর্থডক্স বোলার।
সীমিতদায় কোম্পানি
পাবলিক সীমিতদায় কোম্পানি
পাবলিক সীমিতদায় কোম্পানি একধরনের সসীম দায়বদ্ধ কোম্পানি, যারা জনগণের কাছে শেয়ার ছাড়তে পারে। যুক্তরাজ্য ও কমনওয়েলথভুক্ত দেশে এই ধরনের প্রতিষ্ঠান “পাবলিক সীমিতদায় কোম্পানি” বা “পাবলিক লিমিটেড কোম্পানি” (সংক্ষেপে “পিএলসি”) নামে এবং মার্কিন যুক্তরাষ্ট্রে এটি “পাবলিক কোম্পানি” নামে পরিচিত। পৃথিবীব্যাপী জনপ্রিয় কোম্পানি সংগঠন হলো পাবলিক লিমিটেড কোম্পানি (Public Limited Company/PLC)। এসকল কোম্পানি বাজারে শেয়ার ছাড়ার মাধ্যমে মূলধন জোগাড় করে থাকে। কোম্পানির শেয়ার হোল্ডার তাদের পছন্দমাফিক যে কারো কাছে শেয়ার বিক্রি করতে পারেন। কোম্পানি আইনি প্রক্রিয়া অনুসরণ করে জনসাধারণের কাছে শেয়ার ও বন্ড বিক্রি করতে পারে। বাংলাদেশে এধরনের কোম্পানির সদস্য সংখ্যা সর্বনিম্ন ৭ জন এবং সর্বোচ্চ শেয়ার দ্বারা সীমাবদ্ধ থাকে, শেয়ার অবাধে হস্তান্তরযোগ্য এবং কোম্পানি শেয়ার ও ঋণপত্র জনগণের উদ্দেশ্যে ক্রয়-বিক্রয়ের আহবান জানায়। মালিকানার ভিত্তিতে পাবলিক লিমিটেড কোম্পানিকে দুইভাগে এবং নিয়ন্ত্রণের ভিত্তিতে আরো দুভাগে ভাগ করা যায়: সরকারি পাবলিক লিমিটেড কোম্পানি: কোনো কোম্পানির মালিকানা বা এর শেয়ার মালিকানার কমপক্ষে ৫১% শেয়ার যদি সরকারি মালিকানায় থাকে এবং এর পরিচালনা ও নিয়ন্ত্রণের দায়িত্ব সরকারের হাতে থাকে, তবে তাকে সরকারি মালিকানায় পাবলিক লিমিটেড কোম্পানি বলে। বেসরকারি পাবলিক লিমিটেড কোম্পানি[: কোনো কোম্পানীর শেয়ারের কিয়দংশ সরকার গ্রহণ করলে তাকে আধা-সরকারি কোম্পানি বলে। কোনো কোনো সময় সরকার শেয়ার মূলধনের শতকরা ৩০% বা ৪০% গ্রহণ করে। এতে সরকারি ও বেসরকারি মালিকানার সংমিশ্রণ ঘটে বলে একে আধা-সরকারি কোম্পানি বলে।
আব্দুর রেহমান
একদিনের আন্তর্জাতিক
রেহমানের ২০০৬ সালের ৭ ডিসেম্বর ওয়েস্ট ইন্ডিজ ক্রিকেট দলের বিরুদ্ধে একদিনের আন্তর্জাতিক খেলায় অভিষেক হয়।
ইংলিশ কাউন্টি ক্রিকেট
রেহমান ২০১২ সালের জুলাইয়ে সমাসসেট কাউন্টি ক্রিকেট ক্লাব সাথে চুক্তিবদ্ধ হন। তিনি ৭ আগস্ট নটিংহ্যামশায়ারের বিরুদ্ধে তার প্রথম ম্যাচ খেলেন। সেপ্টেম্বর মাসে কাউন্টি গ্রাউন্ড টাইনটনে এ ২০১২ সালের সিজনের শেষ চার দিনের চ্যাম্পিয়নশিপ ম্যাচে রেহমান ওরচেস্টারশায়ার বিরুদ্ধে ৯-৯৫ একটি শ্রেষ্ঠ ইনিংস খেলেন।
আফ্রিকার বিবরণ (১৫৫০-এর বই)
আফ্রিকার বিবরণ হল প্রধানত প্রত্যক্ষ অভিজ্ঞতার ভিত্তিতে রচিত একটি ভূগোলবিদ্যা-সংক্রান্ত গ্রন্থ। ১৫৫০ সালে ভেনিসে জিওভান্নি বাত্তিস্তা রামুসিও কর্তৃক দেল্লে নাভিগাতিওনি এ ভিয়াগ্‌গি (Delle navigationi e viaggi) নামক একটি ভ্রমণকাহিনি সংকলনে দেল্লা দেসক্রিত্তিওনে দেল্ল’আফ্রিকা এত দেল্লে কোসে নোতাবিলি চে ইভি সোনো (Della descrittione dell’Africa et delle cose notabili che ivi sono) শিরোনামে এটি প্রকাশিত হয়। এই গ্রন্থটিতেই বারবেরি উপকূল (অধুনা মরক্কো, আলজেরিয়া ও টিউনিশিয়া) এবং পশ্চিম-মধ্য আফ্রিকার স্বর্ণবাণিজ্যে যুক্ত রাজ্যগুলির বিষয়ে ইউরোপে প্রকাশিত প্রথম বিস্তারিত বিবরণ বিধৃত হয়েছে। জলদস্যুদের হাতে বন্দী ও পরে ক্রীতদাস হিসাবে বিক্রীত বিশিষ্ট মুর-জাতীয় পর্যটক ও বণিক লিও আফ্রিকানাস এই বইটি ইতালীয় ভাষায় লেখান। পরে বইটি সহ তাঁকে পোপ দশম লিওর সামনে উপস্থিত করা হলে, তিনি খ্রিস্টধর্মে দীক্ষিত হন ও মুক্তিলাভ করেন। লিওর বক্তব্য থেকে অনুমিত হয় যে, তিনি আরবি ভাষায় লেখা মূল বইটি নতুন করে ইতালীয় ভাষায় লিখেছিলেন। বইটি সম্পূর্ণ হয় ১৫২৬ সালে। রামুসিও প্রকাশিত ভ্রমণকাহিনি সংকলনটিতে এটি বার বার প্রকাশিত হয় এবং ১৫৫৬ সালে ফরাসি এবং পণ্ডিতবর্গের পাঠের জন্য লাতিন ভাষায় অনূদিত হয়।
আফ্রিকার বিবরণ নয় পর্বে বিভক্ত। একটি ভূমিকা পর্ব এবং নদনদী, প্রাণী ও উদ্ভিদ-সংক্রান্ত একটি নির্ঘণ্ট ছাড়া মধ্যবর্তী সাতটি পর্বের প্রত্যেকটিতে এক-একটি রাজ্যের বিবরণ পাওয়া যায়: মাররাকেশ, ফেজ, ৎলেমসেন ও টিউনিস রাজ্য, নুমিডিয়ার অঞ্চলসমূহ, সাহারা-নিন্ম অঞ্চলসমূহ ও মিশর। বহু দশক ধরে পাণ্ডুলিপি আকারে বইটি প্রচলিত ছিল। পিয়েত্রো বেম্বো রামুসিওর পাণ্ডুলিপিটি পাঠ করে ১৫৪৫ সালের ২ এপ্রিল লেখেন: "একজন মানুষ কীভাবে এই সকল বিষয়ে এত বিস্তারিত তথ্য সংগ্রহ করতে পারেন, তা আমি কল্পনাও করতে পারি না।"
যে সময়ে এই অঞ্চলগুলি সম্পর্কে ইউরোপীয়দের জ্ঞান অতি অল্প ছিল, সেই যুগে বইটির যথার্থতা থেকেই এটির গুরুত্ব উদ্ভূত হয়েছিল। আরও একটি কারণে বইটি গুরুত্বপূর্ণ হয়ে উঠেছিল। বইটির প্রকাশনার কালে ভূমধ্যসাগরীয় অঞ্চল ও পূর্ব ইউরোপে লাতিন খ্রিস্টান শক্তির সঙ্গে ওটোমান সাম্রাজ্যের সংঘাত চলছিল এবং একই সময়ে পশ্চিম আফ্রিকা ইউরোপীয়দের কাছে অধিকতর সুগম্য হয়ে উঠছিল।
বইটি ইউরোপে ব্যাপক সাফল্য অর্জন করে। অন্য অনেকগুলি ভাষায় এটি অনূদিত হয় এবং পরবর্তী কয়েক দশক (ক্ষেত্রবিশেষে শতাব্দী) ধরে এটি একটি সামগ্রিক সহায়ক গ্রন্থের কাজ করে। জন পোরি বইটি ইংরেজিতে অনুবাদ করেছিলেন। ১৬০০ সালে এই অনুবাদটি আ জিওগ্রাফিক্যাল হিস্ট্রি অফ আফ্রিকা, রিটেন ইন আরাবিক অ্যান্ড ইটালিয়ান বাই জন লিও আ মুর... (মূল বানান: A Geographical Historie of Africa, Written in Arabicke and Italian by Iohn Leo a More...) শিরোনামে প্রকাশিত হয়। উইলিয়াম শেকসপিয়র সম্ভবত এই অনুবাদটি দেখেছিলেন এবং এখান থেকেই উপাদান সংগ্রহ করে তাঁর ওথেলো (আনু. ১৬০৩) নাটকের নামচরিত্রটিকে নির্মাণ করেন।
বিংশ শতাব্দীতে মূল-অনুলিখিত পাণ্ডুলিপিটি পুনরাবিষ্কৃত হলে দেখা যায়, খ্রিস্টান ইউরোপীয় পাঠকবর্গের কাছে লেখাটিকে অধিকতর স্বাদু করে তোলার জন্য রামুসিও লিও আফ্রিকানাসের মূল রচনার অনেক নিরপেক্ষ বিবরণ অতিরঞ্জিত করেছিলেন। ফরাসি ও ইংরেজি অনুবাদকেরাও বিষয়টিকে আরও অলংকৃত করেছিলেন। সেই জন্য এই পাণ্ডুলিপিটির সঙ্গে প্রদত্ত আধুনিক অনুবাদগুলিই অনেক বেশি মূলানুগ।
দ্য বয় নেক্সট ডোর (চলচ্চিত্র)
দ্য বয় নেক্সট ডোর (ইংরেজি: The Boy Next Door, বাংলা: পাশের বাড়ির ছেলে) হল ২০১৫ সালে মুক্তিপ্রাপ্ত একটি মার্কিন কামোদ্দীপক থ্রিলার-হরর চলচ্চিত্র। ছবিটির পরিচালক হলেন রব কোহেন এবং চিত্রনাট্যকার হলেন বারবারা কারি। এই ছবিতে মুখ্য ভূমিকায় অভিনয় করেন জেনিফার লোপেজ, রায়ান গুজম্যান ও ইয়ান নেলসন এবং অন্যতম দু’টি পার্শ্বচরিত্রে অভিনয় করেন জন করবেট ও ক্রিস্টিন শেনোয়েথ। লোপেজ এখানে ক্লেয়ার নামে এক উচ্চ বিদ্যালয় শিক্ষিকার ভূমিকায় অভিনয় করেছেন। তিনি তাঁর স্বামীর (করবেট) সঙ্গে বৈবাহিক সম্পর্ক ছিন্ন করার পরিকল্পনা করছিলেন। সেই সময় বয়সে ছোটো একটি প্রতিবেশী ছেলের (গুজম্যান) সঙ্গে তাঁর এক রাতের জন্য শারীরিক সম্পর্ক স্থাপিত হয়। সেই সম্পর্ক থেকে ক্লেয়ারের প্রতি ছেলেটির একটি বিপজ্জনক মোহ জন্মায়।
পুরস্কার ও মনোনয়ন
এই ছবিতে অভিনয় করে জেনিফার লোপেজ একটি এমটিভি মুভি পুরস্কারের মনোনয়ন লাভ করেন এবং বেস্ট স্কেয়ার্ড-অ্যাজ-শিট পারফরম্যান্স বিভাগে ২০১৫ এমটিভি মুভি অ্যাওয়ার্ডস অনুষ্ঠানে জয়লাভ করেন। এই ছবিতে অভিনয় করে লোপেজ ইউনিভিশন সম্প্রচারিত প্রিমিওজ জুভেনটাডে অভিনেত্রী ও প্রযোজক হিসেবে আরও দু’টি সম্মাননা অর্জন করেছিলেন। এছাড়া পিপল’স চয়েস অ্যাওয়ার্ডসে লোপেজ ফেভারিট ড্রামাটিক মুভি অ্যাকট্রেস বিভাগে একটি মনোনয়ন লাভ করেন এবং ছবিটি মনোনয়ন লাভ করে ওই পুরস্কারের ফেভারিট থ্রিলার মুভি বিভাগে। এছাড়া ছবিটি গোল্ডেন র্যা প্সবেরি অ্যাওয়ার্ডে একটি মনোনয়ন লাভ করে। লোপেজ এই পুরস্কারের নিকৃষ্টতম অভিনেত্রী বিভাগে একটি মনোনয়ন পান।
ফিক চান্দা
ফিক চান্দা (বৈজ্ঞানিক নাম: Papilio nephelus(Boisduval)) এক প্রজাতির বড় আকারের প্রজাপতি, যার মূল শরীরটা কালো বর্ণের এবং ডানায় সাদা অথবা ফিকে হলুদ রঙের নকশা দেখা যায়। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।
আকার
ফিক চান্দার প্রসারিত অবস্থায় ডানার আকার ১১৫-১৩০ মিলিমিটার দৈর্ঘ্যের হয়।
উপপ্রজাতি
ফিক চান্দার উপপ্রজাতিগুলি হল-
বর্ণনা
ফিক চান্দার ডানার মূল রঙ কালো অথবা ধূসর কালো। সামনের ডানার উপরিতলে টার্মেন অংশে প্রান্তরেখা বরাবর কয়েকটি সাদা বিন্দু থাকে এবং পিছনের ডানার উপরিপ্রান্তে টার্মেন এবং টর্নাস অঞ্চলে প্রান্তরেখা বরাবর কিছু সাদা বিন্দু থাকে এবং পিছনের ডানার উপরিপ্রান্তে টার্মেন এবং টর্নাস অঞ্চলে প্রান্ত বরাবর কিছু সাদা বিন্দু এবং সাদা অসিলাস স্পট অথবা ছোপ পরিলক্ষিত হয়। এদের পিছনের ডানার নিম্নতলে কোস্টার মধ্যবর্তী অংশ থেকে ডিসকাল অংশের মধ্যভাগ পর্যন্ত কয়েকটি চওড়া সাদা অংশ চোখে পড়ে এবং এপিকাল অংশ থেকে টার্মেন হয়ে টর্নাস পর্যন্ত প্রান্তরেখা বরাবর অর্ধচন্দ্রাকৃতি এবং নানা আকারের ছোট ছোট হলুদ ছোপ লক্ষ্য করা যায়। পিছনের ডানার প্রান্তরেখা ঢেউ খেলানো, লম্বা লেজ থাকে। এদের বক্ষদেশ এবং উদরদেশ কালো বর্নের। Papilio nephelus ডানার উপরিপৃষ্ঠগত ভাবে Papilio helenus এর সাথে ভীষনরকম সাদৃশ্যপূণ। এদের মধ্যে পার্থক্য হল গঠনগত এবং রঙের।
পুরুষ
পুরুষদের সামনের ডানার নিম্নভাগে ছোট রোঁয়ার ঘন আস্তরণ সম্পূর্ণ রূপে অনুপস্থিত। উপরিপৃষ্ঠ কালো, সামনের ডানায় কিছু হলদে-বাদামী আঁশ ছড়িয়ে ছিটিয়ে থাকে যেগুলি চারটি লম্বা দাগ সৃষ্টি করে সেলের উপর পর্যন্ত।
পিছনের ডানার নিম্ন পাশে ডিসকাল অংশে উপরের সাদা ছাপটি অপেক্ষাকৃত বৃহৎ এবং ইন্টারস্পেসে ৪ থেকে ৭ এর মধ্যে একটি লম্বা প্রশস্ত দাগের সৃষ্টি করে। টার্নাল এবং সাবটার্নাল অংশে কোনো দাগ থাকে না।
উভয় ডানারই নিম্নপৃষ্ঠের মূল রঙ ফ্যাকাশে কালচে বাদামী। সামনের ডানার নম্নতলে বিকীর্ন আঁশগুলি এমনভাবে বিন্যস্ত যাতে ধূসর ছাইরংগা সেলুলার এবং ইন্টারনার্ভুল্যারে লম্বা লম্বা ডোরা দাগ দেখা যায়। এই লম্বা ডোরা দাগগুলির মধ্যে ১ক নং এবং ১ নং ইন্টারস্পেসের মধ্যেকারের ডোরাগুলি সাধারনত সাদা এবং সুস্পষ্ট ভাবে প্রতীয়মান; অন্যগুলি বিকীর্ন এবং অস্পষ্ট। পিছনের ডানার নিম্নতলে বেসাল অঞ্চলে হলুদ আঁশ ছড়িয়ে ছিটিয়ে রয়েছে যেগুলি সেল এর মধ্য তিনিটি আনুদৈর্ঘিক সরু রেখা গঠন করে। ডিসকাল অংশে লম্বাটে সাদা ছোপগুলি কালো শিরা দ্বারা পরিচ্ছন্ন ভাবে বিভাজিত। ডিসকাল অংশে সাদা লম্বা এই ছোপগুলির নিচে ১ থেকে ৩ নং ইন্টারস্পেসের মধ্যে একসারি ছোট সাদা ছোপ লক্ষ্য করা যায়। যার মধ্যে ১ নং এবং ২ নং ইন্টারস্পেসে অবস্থিত ছোপগুলিতে সাদার উপর কমলা হলুদ আভা দেখা যায়। উপপ্রান্তিক সম্পূর্ণ একসারি ছোপ পরিল্কখিত হয় যেগুলি কমলা হলুদ অর্ধচন্দ্রাকৃতি আকারের এবং ঢেউ খেলানো প্রান্তরেখা বরাবর সরু সাদা ছোপ অথবা দাগ চোখে পড়ে।
শুঙ্গ, মাথা এবং থোরাক্স, উদরদেশ উপরিপৃষ্ঠে কালচে এবং নিম্নতলে থোরাস্ক এবং উদরদেশে সাদা বিন্দুর সরলরৈখিক সারি দেখা যায়।
স্ত্রী
স্ত্রী ফিক চান্দা প্রজাপতি পুরুষের অনুরীপ।স্ত্রীদের উভয় ডানার উপরিপৃষ্ঠের মূল রঙ পুরুষ অপেক্ষা অধিক বাদামী। সামনের ডানার নিম্নতলে সেলুলার এবং ইন্টারনার্ভুলার লম্বা ডোরাগুলি অধিকতর স্পষ্ট। অনেক স্ত্রী নমুনায় সেল এর শীর্ষভাগের পরেই সাবকোস্টাল অংশে অস্পষ্ট বিকীর্ন সাদা অথবা ইষদ সাদা রঙের বিন্যাস দেখা যায়। ডানার নিম্নপৃষ্ঠের রঙ পুরুষ অপেক্ষা ফ্যাকাশে। সামনের ডানার নিম্নপৃষ্ঠে পশ্চাতবর্তী ৩টি ইন্টারনার্ভুলার ছোট ডোরা সাদা; ফ্যাকাশে নয়। স্ত্রীদের কিছু নমুনায় অ্যাডমার্জিনাল সাদা কমবেশী দাগের একটি সারি চোখে পড়ে, যাতে প্রতিটি ইন্টারস্পেসের মধ্যভাগে একটি করে দাগ থাকে। পিছনের ডানার নিম্নভাগের সাদা এবং হলুদ পটি, ছোপ এবং দাগগুলি পুরুষেরি অনুরূপ, কিন্তু আকারে বড় এবং অধিক সুস্পষ্ট। শুঙ্গ ,মাথা, বক্ষদেশ এবং উদর পরুষদেরই মত কালচে, তবে উদরদেশের নিচে পাশের দিকে সাদা দাগ থাকে।
আহার্য উদ্ভিদ
এই শূককীট Toddalia,Zanthoxylum ailanthoides,Zanthoxylum ovalifolium গাছের কচি পাতার রসালো অংশ আহার করে।
কাহাল জুর ইসরায়েল সিনাগগ
কাহাল জুর ইসরায়েল (ইংরেজি/পর্তুগিজ: Kahal Zur Israel; হিব্রু: קהל צור ישראל) ব্রাজিলের রেসিফি ১৯৭ নম্বরে রুয়া দো বোম জেসুসে (রুয়া দোস জুদেউস) অবস্থিত একটি ইহুদি সিনাগগ (উপাসনালয়) ছিল। এটি ১৬৩৬ সালে পর্তুগিজ এবং স্পেনীয় সেফার্দি ইহুদিদের দ্বারা প্রতিষ্ঠিত হয়েছিল, যারা জোরপূর্বক ধর্মান্তরকরণ থেকে বাঁচতে নেদারল্যান্ডসে আশ্রয় নিয়েছিল। নব্য খ্রিস্টানরা এবং যারা ইতিমধ্যে এই উপনিবেশে বসবাস করছিল তারাও উপাসনালয়টি নির্মাণে অংশ নিয়েছিল যারা সম্ভবত কাঠামো নির্মাণে সহায়তা করেছিল। এটি হলো সমগ্র আমেরিকা মহাদেশে নির্মিত প্রথম এবং সবচেয়ে পুরোনো সিনাগগ। বর্তমানে ভবনটি একটি যাদুঘর ব্যবহৃত হচ্ছে, যার মধ্যে একটি তাওরাত এবং বিমাহর পাশাপাশি প্রত্নতাত্ত্বিক খননকারীরা মূল সিনাগগের বিভিন্ন অংশ যেমন- মিকভেহ প্রদর্শিত রয়েছে।
ইতিহাস
thumb|left|[[রেসিফিতে কাহাল জুর ইসরায়েল সিনাগগ।|285x285পিক্সেল]] ১৬৩৬ থেকে ১৬৫৪ সাল পর্যন্ত সিনাগগটি ১৯৭ ও ২০৩ নং বাড়ি রুয়া দো বোম জেসুস (পুরাতন নাম: রুয়া দো বোম জুদেউস; অর্থ: "ইহুদিদের সড়ক")-এর স্থানে ব্যবহৃত হয়েছিল। ১৭ শতকের মাঝামাঝি সময়ে যখন ওলন্দাজরা উত্তর-পূর্ব ব্রাজিলের এই অংশটি সাময়িকভাবে নিয়ন্ত্রণে নিয়েছিল তখন এটি সমৃদ্ধির দিকে ধাবিত হয়। তখন উপাসনালয় প্রায় ১,৪৫০ জন ইহুদিদের একটি সম্প্রদায়কে সেবা প্রদান করেছিল। ১৬৪২ সালে এর একজন হাজ্জান জোসু ভেলোসিনো, এবং একজন রব্বি আইজাক আবোয়াব দা ফনসিকাকে রেসিফিতে পাঠানো হয়েছিল।
মূল সিনাগগ ভবনটি ২০ শতকের গোড়ার দিক পর্যন্ত টিকে ছিল, অতঃপর এটি ভেঙে ফেলা হয়। প্রত্নতাত্ত্বিক খননের মাধ্যমে ভেঙে ফেলা সিনাগগটি নিশ্চিত করা হয়েছে। ২০০১ সালে তারপর পুরানো সিনাগগটির স্থানে দাঁড়িয়ে থাকা একটা দোতলা বাড়িতে একটি ইহুদি যাদুঘর তৈরির সিদ্ধান্ত নেওয়া হয়, যার প্রথম তলায় দুটি দোকান ছিল।
কোডেক্স সিনাইটিকাস
কোডেক্স সিনাটিকাস (শেল্ফমার্ক : ব্রিটিশ লাইব্রেরি, লন্ডন, অ্যাড এমএস 43725), সিগলাম দ্বারা মনোনীত, বা "সিনাই বাইবেল", হল চতুর্থ শতাব্দীর গ্রিক বাইবেলের খ্রিস্টান পাণ্ডুলিপি, যাতে গ্রিক ওল্ড টেস্টামেন্টের বেশিরভাগ অংশ এবং গ্রিক নিউ টেস্টামেন্ট পার্চমেন্টের উপরে আনশিয়াল হরফে লেখা। ইহা চারটি বিশাল আনশিয়াল কোডেক্সের মধ্যে একটি। কোডেক্স আলেক্সান্দ্রিনাস এবং কোদেক্স ভ্যাটিকানাসের পাশাপাশি একে বাইবেলের সর্বপ্রাচীন এবং সবচেয়ে পূর্ণ পাণ্ডুলিপি ধরা হয়, এবং ইহা নিউ টেস্টামেন্টের সবচেয়ে পুরাতন সম্পূর্ণ কপি ধারণ করে। এটি একটি ঐতিহাসিক সম্পদ, এবং এতে তুলনামূলক লিখনপদ্ধতিশাস্ত্র (পালিওগ্রাফি ব্যবহার করা হয়েছে। এটি চতুর্থ শতাব্দির মাঝামাঝি সময়ের।
বাইবেলীয় শাস্ত্রে কোডেক্স সিনাইটিকাসকে কোডেক্স ভ্যাটিক্যানাসের সাথে নিউ টেস্টামেন্টের অন্যতম গুরুত্বপূর্ণ গ্রীক গ্রন্থ হিসেবে বিবেচনা করা হয়। ১৮৪৪ সালে বাইবেলবিদ (এবং পাণ্ডুলিপি সংগ্রাহক) কনস্ট্যান্টিন ভন টিসচেনডর্ফ একে আবিষ্কার করার আগ পর্যন্ত, কোডেক্স ভ্যাটিকানাসের গ্রীক পাঠের কোন প্রতিদ্বন্দ্বী ছিল না। একে আবিষ্কারের পর থেকে, কোডেক্স সিনাইটিকাস অধ্যয়ন বাইবেলীয় পাঠ্যের সমালোচনামূলক অধ্যয়নের জন্য পণ্ডিতদের কাছে উপযোগী বলে প্রমাণিত হয়েছে।
কোডেক্স সিনাইটিকাস ১৯ শতকে সিনাই উপদ্বীপের সেন্ট ক্যাথরিনের মঠে উদঘাটনের পর পণ্ডিতদের নজরে আসে। ২০ এবং ২১ শতকে এর আরও কিছু অংশ আবিষ্কৃত হয়। যদিও কোডেক্সের পার্টগুলো বিশ্বজুড়ে চারটি লাইব্রেরিতে ছড়িয়ে ছিটিয়ে রয়েছে, তবে বেশিরভাগ পাণ্ডুলিপি আজ লন্ডনের ব্রিটিশ লাইব্রেরিতে সর্বজনীন প্রদর্শনীতে আছে।
বর্ণনা
সংযোগ=//upload.wikimedia.org/wikipedia/commons/thumb/f/fd/Codex_Sinaiticus-small.jpg/220px-Codex_Sinaiticus-small.jpg|বাম|থাম্ব| [[লূকের সুসমাচার|লুক ১১:২ কোডেক্স সিনাইটিকাসে]] পাণ্ডুলিপিটি একটি কোডেক্স (আধুনিক বইয়ের পুর্বসুরী) যা ভেলাম পার্চমেন্ট থেকে ডাবল শীট দ্বারা তৈরি, যার পরিমাপ প্রায় 40 বাই 70 সেমি.। পুরো কোডেক্স টি আট পাতার ফর্মা সজ্জায় তৈরি (কিছু ব্যতিক্রম ছাড়া), এটি এমন একটি বিন্যাস যা পুরো মধ্যযুগ জুড়ে জনপ্রিয় হয়ে উঠে (আট পার্চমেন্ট পাতা একটি অপরটির উপরে রাখা, এবং একটি সম্পূর্ণ ব্লক তৈরি করতে মাঝ বরাবর ভাঁজ করা (বা ফোলিও); এর মধ্যে বেশ কয়েকটিকে একটি বই তৈরি করার জন্য একসাথে সেলাই করা হয়েছিল)। প্রাথমিকভাবে ফোলিওগুলি তৈরি করা হত বাছুরের চামড়া থেকে, পরে ভেড়ার চামড়া থেকে তৈরি করা হত। টিশেনডর্ফ ভেবেছিলেন পার্চমেন্টগুলো হরিণের চামড়া থেকে তৈরি, কিন্তু আধুনিক মাইক্রোস্কোপিক পরীক্ষা অন্যথা প্রদর্শন করেছে। বেশিরভাগ ফর্মায় চারটি শীট থাকে, তবে দুইটা ফর্মায় পাঁচটি শীট রয়েছে। অনুমান করা হয় যে, এই কোডেক্সের ফোলিও তৈরির জন্য প্রায় ৩৬০টি প্রাণীর চামড়া ব্যবহার করা হয়। পাঠ্যের প্রতিটি লাইনে প্রায় বারো থেকে চৌদ্দটি ইউনিক্যাল গ্রীক অক্ষর রয়েছে, যা চার কলামে সাজানো, প্রতি কলামে রয়েছে ৪৮টি লাইন, প্রতিটা লাইনের মধ্যে সতর্কতার সহিত ফাঁক রয়েছে এবং তার ডান প্রান্ত সামান্য ছিদ্রযুক্ত।  কোডেক্সটি খোলা হলে আটটি কলাম এভাবে পাঠকের সামনে উপস্থাপিত হয় যেন কলামগুলো প্যাপিরাস রোলের কলামগুলির উত্তরসুরী, তাদের মতো একই দৃশ্য ধারণ করে।  ওল্ড টেস্টামেন্টের কাব্যিক কিতাবগুলি স্টিকোমেট্রিকভাবে লেখা (প্রতিটি নতুন কাব্যিক বাক্যাংশ একটি নতুন লাইনে লেখা), প্রতি পৃষ্ঠায় মাত্র দুটি কলাম। কোডেক্সটিতে প্রায় ৪,০০০,০০০ আনশিয়াল অক্ষর রয়েছে। প্রতিটি আয়তক্ষেত্রাকার পৃষ্ঠার অনুপাত ১.১ থেকে ১, যেখানে পাঠ্যের ব্লকের পারস্পরিক অনুপাত, ০.৯১ (একই অনুপাত, ৯০° ঘোরানো)। যদি কলামগুলির মধ্যবর্তী গাটার সরানো হয় তবে পাঠ্যব্লকটি পৃষ্ঠার অনুপাতকে বিম্ব করবে। টাইপোগ্রাফার রবার্ট ব্রিংহার্স্ট কোডেক্সকে "কারুশিল্পের সূক্ষ্ম পিস" হিসাবে উল্লেখ করেছেন। উপাদানের খরচ, লেখকদের অনুলিপি করার জন্য প্রয়োজনীয় সময় এবং বাঁধাইয়ের জন্য ব্যয়িত সময় মিলে হিসাব করার সময় অনুমান করা হয় যে এর পেছনে ব্যায় সেই সময়ে একজন ব্যক্তির আজীবন মজুরির সমান ছিল।
নিউ টেস্টামেন্টের পুরো অংশ জুড়ে, শব্দগুলি হস্তলেখা শৈলীতে স্ক্রিপ্টিও কন্টিনুয়ায় (কোনও ফাঁক ছাড়া শব্দ) লেখা যা "বাইবেলীয় আনশিয়াল" বা "বাইবেলীয় মাজুসকুল" নামে পরিচিত। লাইন লিখতে প্রস্তুত করার জন্য পার্চমেন্টটিকে একটি সূক্ষ্ম বিন্দু দিয়ে মার্জিন টানা হয়েছে। অক্ষরগুলি এই লাইনগুলি বরাবর লেখা হয়েছে, কোন প্রশ্বাস বা পলিটোনিক শ্বাসাঘাত ছাড়াই (চিহ্নগুলি পিচ বা এম্ফেসিসের পরিবর্তনগুলি নির্দেশ করতে ব্যবহৃত)। বিভিন্ন ধরনের বিরাম চিহ্ন ব্যবহার করা হয়েছে: উচ্চ এবং মধ্যবিন্দু; কোলন; ডায়েরেসিসের উপর প্রাথমিক আয়োটা এবং আপ্সাইলন; প্যারাগ্রাফোসের সাথে কয়েকটি বন্ধনী ও ব্যবহার করা হয়েছে: মার্জিনে প্রারম্ভিক অক্ষর যথেষ্ট পরিমাণ পরিবর্তিত হয়। একটি সমান আইওটা প্রায় রেগুলার এপসাইলন-আইওটা ডিপথং এ প্রতিস্থাপিত করা হয়েছে (সাধারণত যদিও ΔΑΥΕΙΔ আইয়োটাসিজম নামে পরিচিত), যেমন ΔΑΥΙΔ এর পরিবর্তে ΔΑΥΕΙΔ,  ΠΙΛΑΤΟΣ এর পরিবর্তে ΠΕΙΛΑΤΟΣ, ΦΑΡΙΣΑΙΟΙ এর পরিবর্তে ΦΑΡΕΙΣΑΙΟΙ ইত্যাদি।
ওভারলাইন সহ সর্বত্র নোমিনা স্যাক্রা ব্যবহার করা হয়েছে। কিছু শব্দ অন্যান্য পাণ্ডুলিপিতে সংক্ষেপিত করা হয়েছে (যেমন πατηρ এবং δαυειδ ), সেগুলি এখানে সম্পূর্ণ এবং সংক্ষিপ্ত উভয় আকারে লেখা হয়েছে। নিম্নলিখিত নোমিনা স্যাক্রাগুলো সংক্ষিপ্ত আকারে লেখা হয়েছে (নমিনেটিভ ফর্মে দেখানো হয়েছে):  (θεος / ঈশ্বর)  (κυριος / প্রভু),  (Ιησους/যীশু),  (χριστος / খ্রিস্ট ),  (πνευμα / আত্মা),  (πνευματικος / আধ্যাত্মিক),  (υιος / পুত্র),  (ανθρωπος / মানুষ),  (ουρανος / স্বর্গ),  (Δαυιδ / ডেভিড),  (Ιερουσαλημ / জেরুজালেম),  (Ισραηλ / ইজরায়েল),  (μητηρ / মা),  (πατηρ / পিতা),  (σωτηρ / ত্রাণকর্তা)।
ব্রিটিশ লাইব্রেরিতে সংরক্ষিত অংশে 346½টি ফোলিও রয়েছে যাতে মোট পৃষ্ঠা সংখ্যা ৬৯৪টি (আকার ৩৮.১ সেমি x ৩৪.৫ সেমি), যা মূল কোডেক্সের অর্ধেকেরও বেশি ধারণ করে। এই ফোলিওগুলির ১৯৯টি ওল্ড টেস্টামেন্ট বিষয়ক, যার মধ্যে অ্যাপোক্রিফা ও (ডিউটেরোক্যাননিকাল) রয়েছে। এবং 147½টি ফোলিও নিউ টেস্টামেন্টের অন্তর্ভুক্ত, সাথে রয়েছে আরও দুটি কিতাব, এপিসন অফ বার্নাবাস এবং দ্য শেফার্ড অফ হার্মাসের একটি অংশ। সেপ্টুয়াজিন্টের টিকে থাকা অংশে উপস্থিত অ্যাপোক্রিফাল কিতাবগুলি হল দ্বিতীয় এসড্রাস, তাবুত, জুদিথ, প্রথম এবং চতুর্থ ম্যাকাবিস, উইজডম এবং সিরাচ। নিউ টেস্টামেন্টের কিতাবগুলি এই ক্রমে সাজানো: চারটি গসপেল, এপিসল অফ পল (হিব্রু হল দ্বিতীয় থিসাস এর পরে), প্রেরিতদের আইন, সাধারণ এপিসল এবং প্রকাশিত বাক্য। কোডেক্সের কিছু অংশ ভালো অবস্থায় সংরক্ষিত আছে এবং অন্যগুলোর অবস্থা খুবই খারাপ। সেগুলোকে আলাদা করে বিভিন্ন জায়গায় সংরক্ষণ করা হয়েছে। এখান থেকেই তাদের অবস্থার ব্যাপারে আঁচ করা যায়।
বিষয়বস্তু
সংযোগ=//upload.wikimedia.org/wikipedia/commons/thumb/b/bc/Codex_sinaticus_%28The_S.S._Teacher%27s_Edition-The_Holy_Bible_-_Plate_XXII%29.jpg/220px-Codex_sinaticus_%28The_S.S._Teacher%27s_Edition-The_Holy_Bible_-_Plate_XXII%29.jpg|থাম্ব| কোডেক্স সিনাইটিকাসের একটি অংশ, যেখানে এসথার এর উল্লেখ রয়েছে। ওল্ড টেস্টামেন্টের পাঠ্যে নিম্নোক্ত সূরাগুলি রয়েছে:
নিউ টেস্টামেন্টের পাঠ্যটি নিম্নলিখিত ক্রমে সাজানো হয়েছে:
কোডেক্সের মধ্যে আরও দুটি কিতাব রয়েছে, এপিসল অফ বার্নাবাস এবং শেফার্ড অফ হারমাসের নিউ টেস্টামেন্টের কিছু অংশ।
পাঠ্য-ধরণ এবং অন্যান্য পাণ্ডুলিপির সাথে সম্পর্ক
নিউ টেস্টামেন্টের বেশিরভাগ ক্ষেত্রে, কোডেক্স সিনাইটিকাসের সাথে কোডেক্স ভ্যাটিকানাস (বি) এবং কোডেক্স এফ্রায়েমি রেস্ক্রিপ্টাস (সি) এর সাথে সাধারণ মিল সম্মতি রয়েছে, যা আলেকজান্দ্রিয়ান পাঠ্য-ধরণকে প্রত্যায়িত করে। সিনাইটিকাস এবং ভ্যাটিকানাস গ্রন্থের মধ্যে একটি মিলের উল্লেখযোগ্য উদাহরণ হল যে তাদের উভয়টিতে এর εικη ('কারণ ছাড়া', 'কারণ ছাড়া', 'অকারণে') শব্দটি বাদ দেওয়া হয়েছে: "কিন্তু আমি তোমাদের পানে কহিয়াতেছি যে, যে কেউ কোন কারণ ছাড়াই তার ভাইয়ের সাথে রাগ করিলে বিচারের দিন বিপদে পড়িবে "।
জন ১:২–৮:৩৮ এ, কোডেক্স সিনাইটিকাসের বিবরণ ভ্যাটিক্যানাস (বি) এবং অন্যান্য সমস্ত আলেকজান্ডারিয়ান পাণ্ডুলিপি থেকে আলাদা। এর সাথে পশ্চিমা পাঠ্য-ধরনের সমর্থনে কোডেক্স বেজাই (ডি) এর কাছাকাছি মিল রয়েছে। উদাহরণস্বরূপ, এ সিনাইটিকাস এবং কোডেক্স বেজাই হল একমাত্র গ্রীক পাণ্ডুলিপি যেখানে ἐν αὐτῷ ζωὴ ἐστίν ( তার মধ্যেই জীবন ) এর পাঠ্য বৈকল্পিক রয়েছে ἐν αὐτῷ ζωὴ ᾓν এর পরিবর্তে (তার মধ্যে জীবন ছিল)। এই রূপভেদটি ভেটাস ল্যাটিনা এবং কিছু সহিদিক পাণ্ডুলিপি কর্তৃক সমর্থিত। এই অংশে বড় সংখ্যার একটি সংশোধনী রয়েছে। সিনাইটিকাস এবং ভ্যাটিকানাসের মধ্যে অনেক অনেক পার্থক্য রয়েছে; হোস্কিয়ের ৩০৩৬টি পার্থক্য গণনা করেছেন:
এই পার্থক্যগুলির একটি বড় অংশ হিব্রু নামের প্রতিলিপিতে বিভিন্নতা এবং আইওটাসিজম এর কারণে ঘটেছে। দুটি পাণ্ডুলিপি একই স্ক্রিপ্টোরিয়ামে লেখা হয়নি। ফেন্টন হর্টের মতে, সিনাইটিকাস এবং ভ্যাটিকানাস অনেক পুরানো কমন উৎস থেকে উদ্ভূত হয়েছে, "যার তারিখটি দ্বিতীয় শতাব্দীর প্রথম ভাগের পরে হতে পারে না, কিন্তু আগের হতে পারে"।
সিনাইটিকাস এবং ভ্যাটিক্যানাসের মধ্যে মথি ১:১৮-১৯ নিয়ে পার্থক্যের উদাহরণ: বিএইচ স্ট্রিটর মন্তব্য করেন যে, কোডেক্স এবং জেরোমের ভালগেটের মধ্যে একটি দুর্দান্ত মিল ছিল। তার মতে, অরিজেন আলেকজান্দ্রিয়ান টেক্সট-টাইপ নিয়ে এসেছিলেন যা এই কোডেক্সে ব্যবহৃত হয়েছিল সিজারিয়াতে, এবং পরবর্তীকালে জেরোম তার ল্যাটিন সংশোধনের জন্য ব্যবহার করেছিলেন।
চতুর্থ থেকে দ্বাদশ শতাব্দীর মধ্যে, সাত বা ততোধিক সংশোধক এই কোডেক্সের উপর কাজ করেছিলেন, যা এটিকে সবচেয়ে সংশোধিত মওজুদ পাণ্ডুলিপিগুলির মধ্যে একটি করে তুলেছে। পিটার্সবার্গে তদন্তের সময়, টিশেনডর্ফ শুধুমাত্র পিটার্সবার্গেই থাকা কোডেক্সের (২/৩ ভাগ) একটি অংশে প্রায় ১৪,৮০০টি সংশোধন গণনা করেছিলেন। ডেভিড সি. পার্কারের মতে, সম্পূর্ণ কোডেক্সে প্রায় ২৩,০০০টি সংশোধন রয়েছে। এই সংশোধনগুলি ছাড়াও কিছু অক্ষর সন্দেহজনক হিসাবে বিন্দু দিয়ে চিহ্নিত করা হয় (যেমন ṪḢ)।
উল্লেখযোগ্য বাদ
সংযোগ=//upload.wikimedia.org/wikipedia/commons/thumb/0/01/Adulterae.JPG/220px-Adulterae.JPG|থাম্ব| জন ৭:৫২–৮:১২ পেরিকোপ ছাড়া ৭:৫৩–৮:১১ সিনাইটিকাসে নিউ টেস্টামেন্টের অংশে নিম্নলিখিত অনুচ্ছেদের অভাব রয়েছে:
সংযোগ=//upload.wikimedia.org/wikipedia/commons/thumb/b/be/Codex_Sinaiticus_Matthew_6%2C4-32.JPG/220px-Codex_Sinaiticus_Matthew_6%2C4-32.JPG|ডান|থাম্ব|220x220পিক্সেল| ম্যাথিউ 6:4-32 এর পাঠ্য সহ কোডেক্সের পৃষ্ঠা